
Hukumu  ya  Swala  ya 
Ijumaa 

Swala  ya  Ijumaa  ni  wajibu  kwa  kila  Muislamu, 
aliyebaleghe,  asiye  na  udhuru  wa  kuiacha. 

Dalili  ya  hilo: 

1.  Neno  la  Aliyetukuka:  {Enyi  mlioamini! 
Kukinadiwa  Swala  kwa  siku  ya  Ijumaa,  endeni 
kwa  haraka  kwenye  utajo  wa  Mwenyezi 
Mungu,  na  muache  biashara}  [62: 9]. 

2.  Neno  la  Mtume  *|§:  (  Hawatoacha  watu 
kuhudhuria  Ijumaa,  au  Mwenyezi  Mungu 
Atapiga  mihuri  juu  ya  nyoyo  zao,  kisha  wawe 
ni  miongoni  wa  walioghahlika)(1). 


(1)  Imepokewa  na  Muslim 


Yaliy  omo 

Hukumu  ya  Swala  ya  Ijumaa 

Wale  wasiolazimika  kuswali  swala  ya 
Ijumaa 

Utukufu  wa  siku  ya  Ijumaa 
Masharti  ya  kusihi  Swala  ya  Ijumaa 
Namna  ya  kuswali  Swala  ya  Ijumaa 
Hutuba  mbili 
Hukumu  za  hutuba  mbili 
Vikamilisho  vya  hutuba 
Sunna  za  hutuba  mbili 
Yanayokatazwa  katika  Swala  ya  Ijumaa 
Kuwahi  Ijumaa 

Mambo  ambayo  ni  sunna  kuyafanya  siku  ya 
ijumaa 

Swala  ya  Ijumaa 


Mgonjwa  Mtoto  mdogo 


Ubora  wa  siku  ya 
Ijumaa 

Siku  ya  Ijumaa  ni  bora  ya  siku  za  wiki  ambayo 
Mwenyezi  Mungu  Amewahusu  nayo  Waislamu 
baada  ya  umma  wengine  kuwapotea.  Na  zimekuja 
hadithi  nyingi  kuhusu  ubora  wake,  miongoni 
mwazo: 

1 .  Neno  lake  Mtume  j§§:  (  Siku  bora  iliyotokewa 
na  jua  ni  siku  ya  Ijumaa.  Katika  siku  hiyo 
aliumbwa  Adam,  na  katika  siku  hiyo  alitiwa 
Peponi,  na  katika  siku  hiyo  alitolewa  humo)(1). 

2.  Amepokewa  Abu  Huraira  -A  akisema  kwamba 
Nabii  «§§  alisema:  (Mwenye  kuoga  siku  ya 
Ijumaa,  akaswali  alichokadiriwa  kuswali, 
kisha  akakaa  kimya  mpaka  imamu  akamaliza 
hutuba  yake,  kisha  akaswali  pamoja  naye, 
atasamehewa  dhambi  zilizo  baina  ya  siku  ile  na 
Ijumaa  nyingine  na  nyongeza  ya  siku  tatu)(2). 

3.  Amepokewa  Abu  Huraira  4®  akisema  kwamba 
Mtume  wa  Mwenyezi  Mungu  *§§  alikuwa 
akisema:  (Swala  tano,  na  Ijumaa  mpaka 
Ijumaa,  na  Ramadhani  mpaka  Ramadhani 
vinafuta  dhambi  zilizo  baina  yake,  iwapo  mtu 
atajiepusha  na  dhambi  kubwa)(3). 


Msafiri 


Wale  ambao  Ijumaa  si 
lazima  kwao 


Swala  ya  Ijumaa  haimlazimu  mwanamke,  mtoto 
mdogo,  msafiri  na  mgonjwa  ambaye  atadhurika 
akiihudhuria,  lakini  inasihi  kwa  wote  hao. 

Wakihudhuria  pamoja  na  wengine  itawatosheleza  (i>  imepokewa  na  Musiim 
na  wakitohudhuria,  wataswali  Adhuhuri.  (2)  imepokewa  na  Musiim 

(3)  Imepokewa  na  Muslim 

Mlango  wa  Swala 


Masharti  ya  kusihi 
Swala  ya  I  jumaa 

1 .  Wakati:  Ijumaa  haisihi  kabla  ya  kuingia  wakati 
wake  wala  baada  ya  kutoka  wakati  wake  kama 
ilivyo  kwa  Swala  nyinginezo.  Na  wakati  wake 
ni  wakati  wa  Swala  ya  Adhuhuri. 

2.  Ihudhuriwe  na  kundi  la  watu:  Kwani  haisihi 
kwa  mtu  mmoja.  Na  uchache  wa  jamaa  ya 
Ijumaa  ni  watu  watatu. 

3.  Kuwa  mkazi:  nako  ni  kuwa  mtu  ni  mkazi 
wa  kijiji  kilichojengwa  kwa  mawe  na 
vinginevyo  miongoni  mwa  vitu  vya  kawaida 
vinavyotumiwa  katika  ujenzi  wa  makao, 
kisichohamwa  kipindi  cha  kaskazi  wala  kusi. 
Ama  watu  wanaokaa  majangwani  na  mahemani 
wanaohama  mara  kwa  mara,  Ijumaa  inaswihi 
kwao  lakini  haiwalazimu. 


4.  Itanguliwe  na  hutuba  mbili:  kwa  kuwa  Mtume 


Namna  ya  kuswali 
Swala  ya  I  jumaa 


Swala  ya  Ijumaa  ni  rakaa  mbili  na  kisomo  katika 
rakaa  hizo  husomwa  kwa  sauti.Na  ni  sunna  kusoma 
katika  rakaa  ya  kwanza-  baada  ya  Fatiha-  sura 
ya  Al-Jum  ’ah,  na  katika  rakaa  ya  pili  -  baada  ya 
Fatiha-  kusoma  sura  ya  Al-  Munaafiquun,  au  asome 
katika  rakaa  ya  kwanza  sura  ya  Al-A  ’laa  na  katika 
ya  rakaa  ya  pili  asome  sura  ya  Al-GhaashiahSl) . 

Hutuba  mbili 
Hukumu  ya  hutuba  mbili 

Hutuba  mbili  ni  wajibu,  nazo  ni  mojawapo 
ya  masharti  ya  kusihi  Ijumaa.  Na  zitolewa  kwa 
lugha  ya  Kiarabu,  iwapo  wengi  wa  waliohudhuria 
wanafahamu  Kiarabu  na  waelewa  maana  yake 
kwa  ujumla,  ili  kuhimiza  kujifunza  Kiarabu  na 
kutoenda  kinyume  na  uongofu  wa  Mtume  *§§.  Na 
iwapo  wengi  waliohudhuria  hawafahamu  lugha 
ya  Kiarabu,  basi  hapana  makosa  kuitoa  kwa 
lugha  nyiginezo,  kwani  la  msingi  katika  hutuba  ni 
kufundisha  na  kuongoza,  si  utoaji  hutuba  tu,  lakini 
iwe  pamoja  na  kuchunga  uletaji  aya  za  Qur>ani 
kwa  lugha  ya  Kiarabu-  ikimkinika-  kisha  kufasiri 
maana  yake. 


(1)  Imepokewa  na  Muslim. 

Vikamilisho  vya  hutuba 

Hutuba  ya  Ijumaa  haina  nguzo,  isipokuwa  hutuba 

inakuwa  kwa  kile  kinachoitwa  hutuba  kikawaida. 

Lakini  miongoni  mwa  vitu  vinavyoifanya  hutuba 

ikamilike  ni  vifuatavyo: 

1 .  Kumsifu  Mwenyezi  Mungu. 

2.  Kuleta  shahada  mbili. 

3.  Kumswalia  Mtume  wa  Mwenyezi  Mungu  |§§. 

4.  Kuusia  watu  kumcha  Mwenyezi  Mungu. 

5.  Kusoma  sehemu  ya  Qur>ani. 

6.  Kuwaidhia. 

Sunna  za  hutuba  mbili 

1 .  Kuhutubu  juu  ya  mimbari. 

2.  Kuwatolea  watu  salamu  anapopanda  mimbari. 

3.  Kupambanua  baina  ya  hutuba  mbili  kwa 
mwanya  mdogo. 

4.  Kuzifupisha  hizo  hutuba  mbili. 

5.  Kuwaombea  Waumini  dua. 

Yanayokatazwa  katika 
Swala  ya  I  jumaa 

1.  Ni  haramu  kusema  na  imamu  yuwahutubu 
siku  ya  Ijumaa,  kwa  kauli  yake  Mtume  «|§: 
(Ukimwambia  mwenzako  siku  ya  Ijumaa 
“Nyamaza”  na  imamu  yuwahutubu,  basi 
umecheza)  l\ 

2.  Ni  karaha  kuruka  shingo  za  watu,  isipokuwa 
awapo  ni  imamu  au  mtu  awaruke  watu  kuenda 
kwenye  mahali  penye  nafasi  hawezi  kuifikia 
isipokuwa  kwa  kufanya  hivyo. 


(1)  Imepokewa  na  Bukhari. 


Kuipata  Ijumaa 

Ni  juu  ya  Muislamu  afanye  haraka  kwenda 
Ijumaa  mapema.  Akichelewa  kuhudhuria  Swala 
na  akaiwahi  rukuu  katika  rakaa  ya  pili  pamoja 
na  imamu  ataitimiza  Swala  kama  ya  Ijumaa.  Na 
akitoiwahi  rakaa  ya  pili.  Basi  ataitimiza  kama 
Adhuhuri.  Hivyo  hivyo,  mwenye  kupitwa  na  Swala 
ya  Ijumaa  kwa  sababu  ya  kulala  au  nyingine,  basi 
ataiswali  adhuhuri  -  yaani,  ataiswali  rakaa  nne- 

Mlango  wa  Swala 


Yanayo  pendekezwa 
siku  ya  I  jumaa 

1.  Kusoma  sura  ya  Al-Kahf  siku  ya 
Ijumaa,  kwa  kauli  ya  Mtume  «§§: 
(Mwenye  kusoma  sura  ya  Al-Kahf 
siku  ya  Ijumaa  atapata  mwangaza  wa 
nuru  baina  ya  Ijumaa  mbili)(1). 

2.  Kumswalia  Mtume  *§§  kwa  wingi. 
Alipokewa  Abu  Ms’ud  al-  Answari  4* 
kuwa  Mtume  j§§  alisema:  (Niswalieni 
kwa  wingi  siku  ya  Ijumaa,  kwani 
hakuna  yoyote  atakayeniswalia 
isipokuwa  nitaorodheshewa  Swala 
yake)(2). 

3.  Kuoga  na  kujipaka  manukato, 

kwa  kauli  yake  Mtume  «§§:  (Mtu 
yoyote  anayeoga  siku  ya  Ijumaa, 
akajitwahirisha  anavyoweza 

kujitwahirisha,  akajipaka  mafuta 
aliyonayo,  au  akajitia  manukato  ya 
nyumbani  kwake,  kisha  akatoka 
asitie  uhasama  baina  ya  wawili,  kisha 
akaswali  kile  alichoandikiwa  kuswali, 
kisha  akanyamaza  kimya  imamu 
anaposema,  basi  huyo  atasamehewa 
dhambi  zilizo  baina  ya  Ijumaa  ile  na 
Ijumaa  nyingine)(3). 


(1)  Imepokewa  na  Bukhari. 

(2)  Imepokewa  na  Haakim. 

(3)  Imepokewa  na  Haakim. 

Swala  ya  Ijumaa 


Maelezo  kuhusu  I  jumaa 

1 .  Lililo  sunna  kuhusu  mimbari  iwe  ni  daraja  tatu,  kwa  kumfuata  Mtume  *§§. 

2.  Si  katika  sunna  kile  kinachoitwa  “suratul  Jumu’ah”  ambapo  wenye  kuswali  wanakaa  kumsikiliza 
msomaji  kuwasomea  baadhi  ya  aya  za  Qur’ani  mpaka  kuadhiniwa  Swala  ya  ijumaa  au  kutoa  nashidi 
na  dhikri  kwa  pamoja  kupitia  vipazasauti. 

3.  Mwenye  kuswali  akihudhuria  na  imamu  anahutubu,  basi  na  aswali  rakaa  mbili  fupi  kabla  hajakaa, 
kwa  kauli  ya  Mtume  j§§:  (Anapokuja  mmoja  wenu  Ijumaa,  basi  na  aswali  rakaa  mbili  na  azifupishe)(1). 


(1)  Imepokewa  na  Bukhari. 

Mlango  wa  Swala 


4.  Mweye  kuhutubu  ataomba  akitumia  kidole 
chake  cha  shahada,  na  hatainua  mikono  yake 
wakati  wa  kuomba  dua  isipokuwa  katika 
kuomba  mvua  au  kuomba  mvua  ikome. 
Huswain  bin  Abdurrahman  4®  alipokewa 
akisema:  (Nilimuona  Mtume  wa  Mwenyezi 
Mungu  J|§  na  yeye  yuwahutubu,  akiomba 
akisema  hivi-  akiaashiria  kwa  kidole  chake  cha 
shahada-)  205. 

5.  Swala  ya  Ijumaa  haina  sunna  ya  kabla  yake, 
lakini  inapendekezwa  aswali  sunna  ya  kawaida 
kabla  ya  adhana,  kwa  kuwa  Mtume  ■!§  alisema: 
(Mwenye  kuoga  siku  ya  Ijumaa  akajitwahirisha 
kwa  anachoweza  cha  kujitwahirisha  kisha 


akajipaka  mafuta  yake  au  akajitia  manukato 
ya  nyumnbani  kwake,  kisha  akatoka  kwenda 
Ijumaa,  asiwafarakanishe  baina  ya  watu 
wawili,  na  akaswali  kile  alichojaaliwa  kuswali, 
na  akanyamaza  kimya  imamu  alipotoka  kuja 
kuhutubu,  basi  atasamehewa  dhambi  baina  ya 
Ijumaa  ile  na  wiki  nyingine)(1). 


(1)  Imepokewa  Ibn  khuzema. 

6.  Sunna  ya  baada  ya  Ijumaa  inaswaliwa  rakaa 
mbili  kwa  hadithi  iliyopokewa  na  Ibnu 
‘Umar  4®  kuwa  alisema:  (Alikuwa  Mtume  wa 
Mwenyezi  ungu  $§§  akiswali  rakaa  mbili  baada 
ya  Ijumaa  nyumbani  kwake)!1),  au  nne,  kwa 
neno  la  Mtume  «|§:  (Atakayekuwa  ni  mwenye 
kuswali  miongoni  mwenu  baada  ya  ijumaa, 
aswali  rakaa  nne)  na  lililo  bora  ni  aziswali 
nyumbani  kwake. 

7.  Idi  na  Ijumaa  zinapokusanyika,  kwa  kutoka 
shakani  ni  aswali  Idi  na  Ijumaa.  Na  akiswali 
Idi  ni  lazima,  kwa  uchache,  aswali  Adhuhuri. 
Na  inaruhusiwa  kwa  watu  wanaokaa  mbali, 
wakiswali  Idi,  wasirudi  kuswali  Ijumaa. 
Amepokewa  Iyaas  bin  Ramlah  al-  Shaami 
akisema:  (Nilimshuhudia  Mu’awia  akimuuliza 
Zaid  bin  Arqam:  “Je  uliwahi  kushuhudia 
pamoja  na  Mtume  wa  Mwenyezi  Mungu  *§§ 
Idi  mbili  pamoja?  Akasema:  “Ndio.  Aliswali 
Idi  mwanzo  wa  mchana,  kisha  akatoa  ruhusa 
kuhusu  Ijumaa,  akasema:  ‘Atakaye  kukusanya, 
basi  na  akusanye)1  . 


(1)  Imepokewa  na  Ahmad. 

(2)  Imepokewa  na  Daarimi. 

(3)  Imepokewa  na  Jamaa. 

